27/12/2013 | Administración LocalMunicipal
Oleiros
Persoal
Convocatoria para a provisión, por persoal laboral fixo, dunha praza de auxiliar condutor

Por resolución número 5420/2013, do 18 de decembro, aprobouse a convocatoria e bases específicas para a cobertura por persoal laboral fixo e polo sistema selectivo de concurso-oposición, dunha praza de auxiliar condutor (con nivel de titulación de Graduado escolar ou equivalente). O prazo de presentación de solicitudes (20 días naturais) comezará ao día seguinte da publicación do anuncio desta convocatoria no Boletín Oficial do Estado. Esta convocatoria específica constitúe o desenvolvemento das bases da convocatoria unitaria (cuxo texto íntegro publicouse no BOP nº 72, do 20/04/2010 e a súa modificación no BOP nº 113, do 17/06/2010) para a provisión de prazas vacantes convocadas por esta corporación para o ano 2010 e seguintes. Concurso- Oposición libre Unha praza de AUXILIAR CONDUTOR, vacante no cadro de persoal do Concello de Oleiros, coas retribucións que figuran no seu orzamento consonte os acordos da Corporación para o efecto. Os aspirantes deberán estar en posesión da titulación de graduado escolar ou equivalente ou estar en condicións de obtela á data de remate do prazo de presentación de instancias. Asi como ser titulares do carné de conducir das clases A1, A2, A, B e BTP á data de finalización do prazo de presentación de instancias. As taxas que hai que pagar por dereitos serán as establecidas de acordo coa Ordenanza fiscal reguladora. Fíxanse na actualidade en doce euros e trinta e tres céntimos de euro 12,33 €. Non terá carácter eliminatorio e avaliarase: a) A experiencia profesional ata un máximo de 6 puntos: Por cada ano completo de servizos prestados en calquera das administracións públicas ou en empresas privadas en postos de traballo con funcións análogas ao posto convocado: 1 punto. Os méritos alegados polas persoas aspirantes deberán acreditarse do seguinte xeito e dentro do prazo de presentación de instancias: - Os servizos prestados na Administración Pública, mediante certificación expedida pola autoridade ou funcionario competente, que reflicta os labores realizados. - Os servizos prestados en empresas privadas, mediante a presentación inescusable do modelo oficial de certificado de empresa ou certificado de vida laboral aos que se deberán acompañar, inescusablemente, os contratos de traballo debidamente rexistrados polo Servizo Público de Emprego. - Non se computarán os servizos inferiores ao ano. Deduciranse proporcionalmente aqueles servizos prestados a tempo parcial. Só se valorarán os méritos que o tribunal considere suficientemente acreditados que, en todo caso, deberán ser xustificados mediante documentos orixinais ou fotocopias compulsadas dentro do prazo de presentación de instancias. A puntuación máxima da fase de concurso non poderá exceder de 6 puntos. A puntuación obtida nesta fase publicarase no taboleiro de anuncios do Concello e, aínda sen carácter preceptivo, na páxina web municipal. En ningún caso se poderá aplicar coa finalidade de superar os exercicios da fase de oposición. Obrigatoria e eliminatoria. Consistirá en contestar un cuestionario de 50 preguntas, con respostas alternativas, sobre o contido do programa especificado no anexo da convocatoria nun tempo máximo de corenta minutos. Obrigatoria e eliminatoria. Consistirá en resolver un suposto práctico ou realizar as tarefas que proporá o tribunal, relacionadas coas materias propias do oficio da praza que se convoca no prazo que estableza o tribunal en función da natureza da proba. De carácter obrigatorio e eliminatorio agás para aqueles/as aspirantes que presenten o certificado, orixinal ou a fotocopia compulsada -no prazo de presentación de instancias e referido á data do seu remate- de ter superados os estudos conducentes á obtención do certificado de lingua galega –CELGA 3-correspondente co nivel de estudos acreditados para a participación no procedemento selectivo, expedido por organismo oficial para o efecto, ou o título acreditativo expedido por entidade académica para tal fin. A proba consistirá na tradución dun texto facilitado polo Tribunal do castelán ao galego nun tempo máximo de trinta minutos, coa cualificación final de Apto/a ou Non apto/a Obrigatoria e non eliminatoria. Consistente en realizar unha entrevista profesional que versará sobre as tarefas a desenvolver no posto de traballo e a súa relación coa experiencia profesional para tal fin. Estimarase de 0 a 2 puntos. As dúas primeiras probas serán eliminatorias e cualificadas de 0 a 10 puntos, sendo eliminados os opositores que non acaden un mínimo de 5 puntos en cada unha delas; a terceira será cualificada exclusivamente como APTO-NON APTO, a cuarta avaliarase de 0 a 2 puntos. A cualificación total das probas segunda e cuarta que compoñen a oposición, adoptarase sumando as puntuacións outorgadas polos distintos membros do tribunal e dividindo o total de puntos polo número de asistentes ao mesmo. A cualificación definitiva do concurso-oposición será o resultado da suma das puntuacións outorgadas polo tribunal en cada un dos exercicios que compoñen a fase de oposición e a puntuación resultante da fase de concurso. No caso de producirse empate nas puntuacións obtidas por varias persoas aspirantes, decidirá a puntuación obtida na fase de oposición. En caso de que persista o empate decidirase por sorteo. Na resolución do concurso- oposición o tribunal rexerase polo establecido nesta convocatoria específica. De tal xeito, despois de rematar as probas o tribunal proporá a contratación como persoal laboral fixo á persoa aspirante que, na suma total de puntuacións asignadas no concurso e na oposición obtivesen a maior puntuación, non podendo declarar que superaron as probas un número maior de persoas aspirantes á da praza convocada. O tribunal non poderá declarar que superaron o proceso selectivo un número superior de aspirantes ao de prazas convocadas. Contra a resolución que aproba estas bases, que esgota a vía administrativa, poderán os interesados interpoñer recurso potestativo de reposición ante o alcalde ou órgano delegado no prazo dun mes contado a partir do día seguinte ao da publicación deste anuncio no Boletín Oficial da Provincia da Coruña, de conformidade co establecido na Lei 30/1992 do 26 de novembro de réxime xurídico das administracións públicas e procedemento administrativo común, segundo a redacción dada pola Lei 4/1999 do 13 de xaneiro, ou recurso contencioso-administrativo ante o Xulgado Contencioso-Administrativo da Coruña, no prazo de dous meses desde o citado día. Tema 1.-A Constitución española de 1978: principios xerais, estructura e contido. Tema 2.-Dereitos e deberes fundamentais dos españois. Tema 3.-O Estatuto de autonomía de Galicia: principios xerais e estructura. Tema 4.-O municipio: concepto, elementos e competencias. Tema 5.-A función pública local e a súa organización. Tema 6.-Motor de gasolina. Descrición dos seus elementos. Tema 7.-Motor diesel. Principios fundamentais e funcionamento. Tema 8.-Circuíto de alimentación e de inxección en motores diesel. Equipo eléctrico dos vehículos con motor diesel e gasolina. Tema 9.-Cambio de velocidades. Descrición e funcionamento. Tema 10.-Embrague. O seu obxecto. Elementos de que se compón. Funcionamento. Tema 11.-Breve descrición do termo municipal de Oleiros. Principais núcleos urbanos. Principais vías de comunicación. Instalacións municipais. Oleiros, 18 de decembro de 2013 A segunda tenente de alcalde delegada de Persoal Nancy Liliana Kerr Buznego